stanford-oval/wikipedia huggingface dataset:
איליה קפיטולינה
הקהילה הנוצרית > הנצרנים > מונטניזם

קוריוז המבטא את היחס הנוצרי לירושלים של מטה הייתה הכת המונטניסטית, כת אשר פרשה מהנצרות במאה ה-2. כת זו קרויה על שם מחולל ונביא התנועה מונטנוס מפריגיה (אנ'). מונטנוס, אשר מוצאו בטורקיה של אותם ימים, החל את פעילותו בשנת 156 או 172 לאחר שחווה חוויה מיסטית והכריז על עצמו כבעל רוח הקודש. הוא הכריז על פפוזה שבפריגיה, כירושלים של מטה בה הוא הושיב את קהילתו ומשם הפיץ את תורתו - כחלופה לירושלים ההיסטורית. חוקרים של המינות מייחסים השקפה זו במאמץ להחיות את ירושלים של השליחים.
ראו גם

התקופה הביזנטית בארץ ישראל
התקופה הרומית בארץ ישראל
טביעות חותם של הלגיון העשירי פרטנסיס
מפת פויטינגר
שמות ירושלים
50 תוכניות הטלוויזיה הטובות ביותר בכל הזמנים של TV Guide

שער המגזין
50 תוכניות הטלוויזיה הטובות ביותר בכל הזמנים של TV Guide (באנגלית: TV Guide's 50 Greatest TV Shows of All Time) היא רשימה של 50 סדרות טלוויזיה המשפיעות והמהנות ביותר בתרבות הפופ האמריקאית של המגזין TV Guide. הרשימה הופיעה במאי 2002 והיא הייתה השנייה מתוך סידרה של גיליונות מיוחדים לציון 50 שנה למגזין.
50 התוכניות, נבחרו ודורגו על ידי עורכי TV Guide‏, בהתבססם על סדרות טלוויזיה שהתפרשו על פני יותר מחצי מאה של טלוויזיה. סרטי טלוויזיה, מיני-סדרות, ותוכניות מיוחדות לא נכללו ברשימה.
הרשימה

התוכנית הישנה ביותר ברשימה היא המופע של אד סאליבן שהועלתה לאוויר בשנת 1948. התוכנית החדשה ביותר שהועלתה לרשימה היא "הסופרנוס", אשר שודרה לראשונה בשנת 1999. התוכנית שרצה במשך הזמן המועט ביותר היא משפחה אמריקאית, אשר רצה במשך 12 פרקים ועוד שני פרקי ספיישל. התוכנית שרצה לזמן הארוך ביותר ברשימה היא The Today Show של NBC אשר באוויר מאז 1952. לרשת NBC יש את הייצוג הנכבד ביותר של 17 תוכניות ברשימה, ל-CBS יש 16 תוכניות, ABC עם 8 תוכניות, ואילו HBO, FOX, PBS עם 2 תוכניות כל אחת ברשימה, ל-UPN תוכנית אחת ברשימה ("באפי ציידת הערפדים"), שאר התוכניות ברשימה ללא רשתות.
1. סיינפלד – (NBC‏, 5 ביולי 1989 – 14 במאי 1998).
2. לוסי אהובתי – (NBC‏, 15 באוקטובר 1951 – 6 במאי 1957).
3. The Honeymooners – (CBS‏, 1 באוקטובר 1955 – 22 בספטמבר 1956).
4. הכל נשאר במשפחה – (CBS‏, 12 בינואר 1971 – 8 באפריל 1979).
5. הסופרנוס – (HBO‏, 10 בינואר 1999 – 10 ביוני 2007).
6. 60 דקות – (CBS‏, 24 בספטמבר 1968 – היום).
7. תוכנית הלילה עם דייוויד לטרמן – (CBS‏, 30 באוגוסט 1993 – היום).
8. משפחת סימפסון – (FOX‏, 17 בדצמבר 1989 – היום).
9. המופע של אנדי גריפית' – (CBS‏, 3 באוקטובר 1960 – 1 באפריל 1968).
10. סאטרדיי נייט לייב – (NBC‏, 11 באוקטובר 1975 – היום).
11. המופע של מרי טיילר מור
12. תוכנית הלילה של ג'וני קרסון
13. המופע של דיק ואן דייק
14. בלוז לכחולי המדים
15. המופע של אד סאליבן
16. המופע של קרול ברנט
17. The Today Show
18. חופשי על הבר
19. שלושים ומשהו
20. מקום אחר
21. חברים
22. ER
23. נייטליין
24. חוק וסדר
25. מ.א.ש
26. אזור הדמדומים
27. רחוב סומסום
28. משפחת קוסבי
29. פיל דונהיו
30. Your Show of Shows
31. The Defenders
32. An American Family
33. Playhouse 90
34. פרייז'ר
35. רוזאן
36. הנמלט
37. תיקים באפלה
38. המופע של לארי סנדרס
39. The Rockford Files
40. Gunsmoke
41. באפי ציידת הערפדים
42. Rowan & Martin's Laugh-In
43. בוננזה
44. The Bob Newhart Show
45. טווין פיקס
46. מסע בין כוכבים: הדור הבא
47. רוקי ובולווינקל
48. טקסי
49. המופע של אופרה וינפרי
50. מעשי כשפים
הערות שוליים

↑  http://www.cbsnews.com/stories/2002/04/26/entertainment/main507388.shtml TV Guide Names Top 50 Shows]. Associated Press/CBS News: April 26, 2002
פרינץ אוד וראניה

| --- | --- |

 לידה:  29 בספטמבר 1993 (בן 31) וראניה, סרביה 
 שם לידה:  סטפן זדראבקוביץ'
 מוקד פעילות:  סרביה 
 מקום לימודים:  הפקולטה לפילוסופיה של אוניברסיטת בלגרד 
 שפה מועדפת:  סרבית, אנגלית 
 
סטפן זדראבקוביץ' (בסרבית: Стефан Здравковић; נולד ב-29 בספטמבר 1993), הידוע בשם השמה שלו פרינץ אוד וראניה (בסרבית: Принц од Врање, מילולית: "נסיך וראניה") או פרינץ, הוא זמר סרבי.
שנותיו הראשונות

זדרבקוביץ' נולד בעיר וראניה, ומאז 2002 מתגורר בבלגרד. הוא היה אלוף סרביה בקראטה, והתחרה גם כחבר בנבחרת הלאומית. בגיל 15, במהלך לימודיו בתיכון, החל לעסוק במוזיקה והקים יחד עם חבריו את הלהקה שסטה ז'יצה. זדרבקוביץ' הוא פילולוג בהכשרתו, בוגר החוג לשפות, ספרות ותרבות סקנדינביות בהתמחות בשפה הנורווגית בפקולטה לפילולוגיה של אוניברסיטת בלגרד.
קריירה

זדרבקוביץ' הוא זמר, גיטריסט ומתופף. מאז 2016 הוא היה הסולן של להקת סיסיפוס. בשנת 2020 לוהק לתפקיד הראשי באופרת הרוק "ישו כוכב עליון" מאת אנדרו לויד ובר וטים רייס, בהפקת המרכז התרבותי של עיר הסטודנטים בבלגרד.
לאורך הקריירה שלו השתתף בפסטיבלים רבים, בהם "סלביאנסקי באזאר" בבלארוס. הוא זכה בתחרות הבינלאומית למוזיקה "ריבר נוטס" בבולגריה, וכן באחד הפסטיבלים המוזיקליים הגדולים במלטה. בנוסף, הופיע באירועים בקזחסטן, ליטא, איטליה וספרד.
ב-14 בינואר 2022 הוכרז כי זדרבקוביץ', תחת שם הבמה פרינץ, נמנה עם 36 המשתתפים בתחרות Pesma za Evroviziju '22, הקדם הסרבי לאירוויזיון. עם זאת, ב-19 בינואר הודיע על פרישתו מהתחרות בשל מחלוקות עם כותב השיר "Ljubi svog čoveka". השיר בוצע לבסוף על ידי הזמרת טיאנה דאפצ'ביץ', אשר ייצגה את מקדוניה הצפונית באירוויזיון 2014, תחת גרסה ערוכה בשם "Ljubi, ljubi doveka".‏
בשנת 2023 שב פרינץ להשתתף בתחרות Pesma za Evroviziju '23 עם השיר "Cvet sa istoka", שנכתב על ידי דושאן באצ'יץ' והופק על ידי דיאן ניקוליץ'. תוצאות ההצבעה שפורסמו הראו כי הוא זכה במספר הקולות הגבוה ביותר מהקהל הן בחצי הגמר הראשון והן בגמר, אך לאחר שקלול קולות השופטים הגיע למקום השני, מיד אחרי לוק בלאק עם השיר "Samo mi se spava".‏
בדצמבר 2024 הוכרז כי Princ יתחרה בתחרות Pesma za Evroviziju '25 עם השיר "Mila".‏ אירוע הגמר נערך ב-28 בפברואר 2025. בסופו, דורג פרינץ במקום הראשון עם 18 נקודות.
הערות שוליים

1 2 3 4 5  "Stefan Zdravković iz Vranja pobednik muzičkog festivala na Malti | PČINJSKI 017 - PORTAL" (בסרבית). נבדק ב-2023-01-10.
1 2  "Upoznajte Stefana Zdravkovića mladog muzičara i profesora norveškog jezika". Sve u svemu (בסרבית). 2021-02-23. אורכב מ-המקור ב-10 בינואר 2023. נבדק ב-2023-01-10. {{cite web}}:  (עזרה)
1 2 3  "Стефан Здравковић". אורכב מ-המקור ב-10 בינואר 2023. נבדק ב-10 בינואר 2023. {{cite web}}:  (עזרה)
1 2 3  Dimić, Andrea (2022-01-07). "BOŽIĆNI INTERVJU: Za Stefana Zdravkovića muzika je život". VOM (בסרבית). נבדק ב-2023-01-10.
↑  Đurđević, Milan. "STEFAN ZDRAVKOVIC :: DOM KULTURE „STUDENTSKI GRAD"". STEFAN ZDRAVKOVIC :: DOM KULTURE „STUDENTSKI GRAD” (בסרבית). נבדק ב-2023-01-10.
↑  "„У центру пажње" Стефан Здравковић". VRANJSKA PLUS TELEVIZIJA (בסרבית). 2020-08-31. נבדק ב-2023-01-10.
↑  "Rekordan broj kompozicija u izboru za Pesmu Evrovizije – Srbija bira u martu" [A record number of compositions in the selection for the Eurovision Song Contest - Serbia chooses in March]. rts.rs (בסרבית). RTS. 2022-01-14. נבדק ב-2022-01-14.
↑  Stevan (20 בינואר 2022). Instagram story korisnika @princ_od_vranje (בסרבית לטינית). נבדק ב-20 בינואר 2022. Što se tiče Beovizije, videćemo se ili sledeće ili neke druge godine. {{cite AV media}}:  (עזרה)
↑  "Tijana Dapčević učestvuje na "Pesmi za Evroviziju 22"" [Tijana Dapčević participates in "Pesma za Evroviziju 22"]. rts.rs (בסרבית). RTS. 2022-01-21. נבדק ב-2022-01-21.
↑  "Pesma za Evroviziju 23: Stefan Zdravković - "Cvet sa Istoka"". Eurovisionworld (באנגלית בריטית). נבדק ב-2023-01-10.
↑  "Vranjanac Stefan Zdravković u konkurenciji za predstavnika Srbije na "Evroviziji"". Južne vesti (בסרבית). נבדק ב-2023-01-10.
↑  Serbia, RTS, Radio televizija Srbije, Radio Television of. "Детаљни гласови публике и жирија на фестивалу „Песма за Евровизију 2023"". www.rts.rs. נבדק ב-2023-03-05.
↑  "Почиње борба за Базел – одабрано 30 учесника „Песме за Евровизију 2025"". RTS (בסרבית). 10 בדצמבר 2023. נבדק ב-27 בינואר 2025. {{cite web}}:  (עזרה)
| --- | --- |
בקרת זהויות :  MusicBrainz: c0359d68-3e14-4341-8f1b-dbfa8500b82e
אמיך קיריל, נסיך ליינינגן

אמיך קיריל, נסיך ליינינגן (בגרמנית: Emich Kirill Fürst zu Leiningen;‏ 18 באוקטובר 1926 – 30 באוקטובר 1991) היה נסיך ליינינגן וראש בית ליינינגן משנת 1946 עד מותו.
ביוגרפיה

אמיך קיריל נולד ב-18 באוקטובר 1926 בקובורג, לקרל, נסיך ליינינגן ולמריה קירילובנה, הנסיכה הגדולה של רוסיה, בתם של קיריל ולדימירוביץ', הנסיך הגדול של רוסיה וויקטוריה מליטה, נסיכת אדינבורו וסקסה-קובורג-גותה. דרך אמו, הוא היה צאצא של המלכה ויקטוריה והצאר אלכסנדר השני. דרך אביו, הוא היה צאצא של מלכי שוודיה מבית ואסה, וצאצא של שני אחיה למחצה של המלכה ויקטוריה, קרל, נסיך ליינינגן ופאודורה, נסיכת ליינינגן. כתוצאה מכך, אמיך קיריל היה צאצא של כל שלושת ילדיה של ויקטוריה, הדוכסית של קנט.
בשנת 1946 מת אביו במהלך שהותו בשבי בברית המועצות, ואמיך קיריל ירש את תאריו.
אמיך קיריל היה איש עסקים ויזם, ובשנת 1955 רכש מכונית מרצדס-בנץ 300SL Gullwing.
בשנת 1991 הסתכסך אמיך קיריל עם בנו קרל אמיך, נסיך ליינינגן, בשל נישואיו בנישואים מורגנטיים, ובעקבות כך נישל אותו מירושתו.
ב-30 באוקטובר 1991 מת אמיך קיריל באמורבאך, ובנו אנדראס, נסיך ליינינגן ירש את תאריו.
משפחתו

ב-10 באוגוסט 1950 התחתן אמיך קיריל עם איליקה, דוכסית אולדנבורג, בתם של ניקולאוס, נסיך הכתר של אולדנבורג והלנה, נסיכת ולדק ופירמונט, ממנה היו לו ארבעה ילדים:
מליטה, נסיכת ליינינגן (נולדה ב-1951), התחתנה עם הורסט לגרום.
קרל אמיך, נסיך ליינינגן (נולד ב-1952), התחתן עם מרגריטה, נסיכת הוהנלוהה-אהרינגן, ולאחריה התחתן עם גבריאלה רנטה טייסן, ולאחריה התחתן עם הרוזנת איזבל פון אונד צו אגלופשטיין.
אנדראס, נסיך ליינינגן (נולד ב-1955), התחתן עם אלכסנדרה, נסיכת הנובר.
סטפני, נסיכת ליינינגן (נולדה ב-1958).
הערות שוליים

↑  Genealogisches Handbuch des Adels, Volume 133, p. 250
↑  "History: the Princes". Furst Leiningen. אורכב מ-המקור ב-2017-05-01. נבדק ב-2018-11-27.
↑  "1955 Mercedes-Benz 300SL Gullwing Coupe Chassis". Bonhams.
אליוט (זמרת)

| --- | --- |

אליוט, 2003
 לידה:  19 באוקטובר 1966 (בת 58) תל אביב
 שם לידה:  שרון אווה בן-עזר
 מוקד פעילות:  ישראל 
 תקופת הפעילות:  מ-1985
 עיסוק:  זמרת מלחינה DJ
 סוגה:  מוזיקת רוק מוזיקה אלקטרונית
 כלי נגינה:  גיטרה, תופים, מפוחית, תיכנות, קלידים
 שיתופי פעולה בולטים:  חברה בלהקות פוליאנה פרנק, דורלקס סדלקס,sister george nightnurse ואח חורג. שיתפה פעולה עם חיים פרנק אילפמן, עופר ניסים, רונה קינן, מריאן פיית'פול
 פרופיל ב-IMDb
 
אליוט (נולדה כשרון בן-עזר ב-19 באוקטובר 1966) היא זמרת רוק ישראלית, סולנית ומנהיגת להקת פוליאנה פרנק ותקליטנית. היא כתבה וביצעה שירים שנגעו באופן סאטירי בסוגיות של מין, מגדר,  לאומנות ומיליטריזם, הלחינה שירי משוררים ושאלה שאלות על שייכות ואהבה.
השם "אליוט", אותו אימצה בסוף שנות השמונים, התחיל ככינוי חיבה, בגלל דמיונה לדרקון אליוט, מהסרט המוזיקלי "חברי הדרקון אליוט" משנות ה-70.בשנות התשעים שינתה אליוט את שמה באופן רשמי.
ביוגרפיה

בן-עזר נולדה בתל אביב ליהודית, ביוכימאית ומרצה בבית הספר לרפואה באוניברסיטת תל אביב ועמנואל, מהנדס. מצד אביה היא נינתם של לאה ויהודה ראב. את שירותה הצבאי החלה בגלי צה"ל אך הודחה מהתחנה בשנת ב-1985 בנימוק של "דה מורליזציה".
היא הצטרפה כמתופפת ללהקתו של אחיה רזי בן-עזר, "אח חורג", בה היו חברים גם הגיטריסט עמי לוי והבסיסט שבי עוזיאל. בהמשך הצטרפה ללהקת האוונגרד דורלקס סדלקס תחילה כמתופפת ולאחר מכן גם ככותבת וזמרת.
ביוגרפיה > שנות ה-80

בנובמבר 1987 הקימה אליוט צמד מוזיקלי עם חברתה ליאורה מוגרבי, לצורך הופעה אחת בלבד. הן קראו להרכב "פוליאנה פרנק", שם המשלב בין הדמות הספרותית פוליאנה לדמותה של אנה פרנק, ושרו את שני השירים היחידים שהיו להן: "גיבור צבא ההגנה" ו-"בעלטת" כחימום להופעת הבכורה של נושאי המגבעת בתל אביב. עיתון "העיר" קבע לאחר הופעת הבכורה הזאת שהן "תקוות הרוק הישראלי", ובעקבות כך מיהרו השתיים לעבור לאמסטרדם.
לאחר שנה בהולנד שבה אליוט ב-1989 לישראל למטרת חופשה והקליטה עם חברי "אח חורג" שמונה שירים באולפן הביתי של אחיה רזי. השירים בעברית ובאנגלית (בהם "Alarm Song", "בעלטת" למילים של אמיר גלבע, "Marble Woman" ו-"גיבור צבא ה-הגנה", פארודיה על דמות המאצ'ו הישראלי שהפך להמנון שנאסר לשידור ברדיו) יצאו על גבי קלטת בהוצאת האוזן השלישית בשם "חיה ומתה בארון" וזכו להצלחה מפתיעה.
השם "חיה ומתה בארון" היה חריג לאותה התקופה, וכך גם התנהלותה של אליוט, שהייתה לזמרת הישראלית הראשונה שדברה בפומבי ובביטחון על היותה לסבית.
שנה אחר כך חזרה "פוליאנה פרנק" באותו הרכב לאולפן. הם הקליטו בעיקר שירים של אליוט אך את הלהיט "זיוה" כתב עמי לוי. ב-1990 יצא "אין לבחור"., שכלל את שירי הקלטת "חיה ומתה בארון" ואת השירים "זיוה" "הנצורים והצודקים", "בכוונה", "Escape will always fail" ,"Dykes and the holy war" ,"Strange Fruit", ו"חלמתי: תבל מכוסה אפר". למלים מאת אסתר ראב (אחות של סבא של אליוט ורזי).
ביוגרפיה > שנות ה-90

משנת 1989 עד 2002 התגוררה אליוט בלונדון, שם הייתה חברה בלהקות sister george ו-nightnurse, הוציאה שני אלבומים וארבעה סינגלים, הופיעה על השער של מגזין המוזיקה NME, והופיעה במאות הופעות ברחבי אירופה, כולל פסטיבל "רדינג" האגדי.
ב-1999 חברה למלחין הסרטים הישראלי חיים פרנק אילפמן, המתגורר בלונדון, לצורך הקלטת שיר עם מריאן פיית'פול. השניים המשיכו לעבוד יחד על הופעה במסגרת פסטיבל נקסט התל אביבי. המופע, שכלל עיבודים אלקטרוניים לשירי פוליאנה פרנק ולנכסי צאן ברזל בהם שיר הרעות, וארבעה שירים חדשים, התקבל בהתלהבות. הצמד הוציא את שירי ההופעה באלבום "אחרי הציונות על שפת הים" שיצא ב-2000. ב-2001 הם הוציאו מיני אלבום בשם 'החופש' בו אירחו גם את רונה קינן. האלבום "פלסטלינה 1" יצא בשנת 2003 וכלל רמיקסים (עיבודים ונגינה חדשים בשילוב עם השירה המקורית) לכמה מגדולי הזמרים הישראלים, כמו חוה אלברשטיין, אריק לביא, שלום חנוך ומאיר בנאי.
ביוגרפיה > שנות ה-2000

בשנת 2004 נולד לאליוט בנה ליאור. בשנת 2005 היא הלחינה ביחד עם אילפמן את הפסקול לסדרת הטלוויזיה "ארץ המתנחלים" של חיים יבין. מאז הלחינה גם את "נקמת לרנר" של גלעד טוקטלי, "פיצה באושוויץ" של משה צימרמן, "בלדרים" של אבידע ליבני, "אלכס בעד ונגד" של ליאורה קמינצקי, "הזמן הורוד" של יאיר קדר שהוצג בפסטיבל ברלין ב-2010, את סדרתו של אייל שני"איפה האוכל?", וסדרתו של טל פרידמן ״להיות אבא״, את הסרטים ״שמנה״ ״מסורבות״ דינג׳״ ״הפלה חופשית״ והסדרה ״ הנבחרות״, ואת שיר הנושא לסדרה "יום בחיי" של ערוץ הוט בידור ישראלי. ב-2021 הלחינה את פסקול הסרט התעודי הבריטי ״רבל דייקס״ שהוקרן בבתי קולנוע, בצ׳אנל 4 הבריטי ובמאות פסטיבלים.
בשנת 2019 הלחינה אליוט פסקול מקורי חדש לסרט האילם הקלאסי ״נוספרטו״, אותו היא מבצעת עם הסרט בהופעות חיות ברחבי העולם.
מאז חזרה לתל אביב ב-2002 הפכה לאחת התקליטניות המובילות בסצנה המקומית של מוזיקת ההאוס והאלקטרו והיא משתפת פעולה רבות עם עופר ניסים. בנוסף, היא מלמדת תקלוט והפקה מוזיקלית.
אליוט משדרת את התכנית השבועית ״מחזירה אור״ ברדיו מהות החיים.
ביוני 2015 במלאת 40 שנה לאגודת הלהט"ב זכתה אליוט להיכלל בין 40 המשפיעים בתולדות קהילת הלהט"ב.
בתחילת 2021 ביצעה עם גלי אלון גרסת כיסוי לשיר "אצלי הכל בסדר" במסגרת פרויקט המחווה ליענקל'ה רוטבליט "הוצאו מהקשרם - שרים רוטבליט". לצידן השתתפו אמנים מוכרים דוגמת דן תורן, סטלה גוט, יובל מנדלסון, תמר אפק, נומקה, עומר מושקוביץ, אור אדרי ואמנים אלטרנטיביים נוספים מעולם הפאנק והפולק.
ב-2024 הלחינה והפיקה אליוט יחד עם הזמרת אקו את שיר הנושא לסרט ״תמיכה מלאה״, שזכה בפרס הביכורים של פסטיבל דוקאביב.
באוקטובר 2024 העניק פסטיבל הקולנוע הגאה לאליוט אות הוקרה על תרומתה לתרבות הישראלית.
חיים אישיים

בת זוגה היא השפית איילת לטוביץ'. בעברה הייתה בזוגיות עם המסעדנית יהלומה לוי.
הערות שוליים

↑  אליוט, במיזם "אישים" לתיעוד היצירה הישראלית
↑  "גיבור צבא ההגנה - פוליאנה פרנק" באתר allsongs
↑  "בעלטת - פוליאנה פרנק" באתר allsongs
↑  טל פרי, אחותנו מאמסטרדם, מעריב, 4 במאי 1989
↑  יורם בר, הארון של שרון - פוליאנה פרנק, "חיה ומתה בארון"; האוזן-השלישית וניר-הפקות, כל העיר 17 במרץ 1989
↑  יורם בר, פפשב"ע שלנו, כל העיר 22 ביולי 1990
↑  "חלמתי תבל מכוסה אפר - פוליאנה פרנק" באתר allsongs
↑  אסף נבו, ‏גיבורת צבא הנגינה, באתר ‏מאקו‏, 3 בדצמבר 2008
↑  ellyott | Composer, Music Department, IMDb (באנגלית אמריקאית)
↑  אייל דסקל, שרון בן עזר מסמפלת ומרגשת, באתר nrg‏, 7 בדצמבר 2008
↑  ג'ורג' אבני שיר נחמיאס, ‏היכל הקהילה 2015: 40 המשפיעים בתולדות הקהילה, באתר ‏מאקו‏, 7 ביוני 2015
↑  יעקב בר-און, ‏רוטבליט אלטרנטיבי: האלבום שמצדיע לקלאסיקון והמורד של המוזיקה העברית, באתר מעריב אונליין, 3 בפברואר 2021
↑   גלי אלון, אליוט - אצלי הכל בסדר, סרטון  באתר יוטיוב (אורך: 1:39)
↑    אמיר קמינר, הלוחשת לסירים, באתר "ידיעות אחרונות", 10 בינואר 2016
↑  על פי הביוגרפיה של פוליאנה פרנק שפורסמה באתר MOOMA
| --- | --- |
בקרת זהויות :  NLI: 987007313131705171
אמיך, נסיך ליינינגן

אמיך, נסיך ליינינגן (בגרמנית: Emich Fürst zu Leiningen‏; 18 בינואר 1866 – 18 ביולי 1939) היה נסיך ליינינגן משנת 1904 עד מותו.
ביוגרפיה

אמיך נולד ב-18 בינואר 1866 בבית אוסבורן, האי וייט, הממלכה המאוחדת, לארנסט לאופולד, נסיך ליינינגן, בנו של קרל, נסיך ליינינגן והרוזנת מריה פון קלבלסברג, ולמריה, נסיכת באדן, בתם של לאופולד, הדוכס הגדול של באדן וסופיה, נסיכת שוודיה. דרך אמו, הוא היה צאצא של מלכי שוודיה, גוסטב הרביעי אדולף וגוסטב השלישי. סבא שלו מצד האב קרל, נסיך ליינינגן, היה אחיה למחצה של המלכה ויקטוריה.
הסנדקים שלו היו דודתו של אביו, פאודורה, נסיכת ליינינגן דודו פרידריך הראשון, הדוכס הגדול של באדן (שיוצג על ידי הרמן, נסיך הוהנלוהה-לנגנבורג) ודודו אדוארד, נסיך ליינינגן (שיוצג על ידי ארנסט השני, דוכס סקסוניה-קובורג-גותה).
ב-12 ביולי 1894 התחתן אמיך עם פאודורה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג ולאופולדינה, נסיכת באדן, ממנה היו לו חמישה ילדים.
בשנת 1904 מת אביו, ואמיך ירש את תאריו. אמיך שירת בצבא הקיסרות הגרמנית, ואף הגיע לדרגת אוברסט-לויטננט, ובמהלך מלחמת העולם הראשונה לחם בכמה קרבות במסגרת הקורפוס ה-18. ב-18 ביולי 1939 מת אמיך, ובנו קרל, נסיך ליינינגן ירש את תאריו.
משפחתו

ב-12 ביולי 1894 התחתן אמיך עם פאודורה, נסיכת הוהנלוהה-לנגנבורג, בתם של הרמן, נסיך הוהנלוהה-לנגנבורג ולאופולדינה, נסיכת באדן, ממנה היו לו חמישה ילדים:
ויקטוריה, נסיכת ליינינגן (1895–1973), התחתנה עם מקסימיליאן רוזן זולמס-רדלהיים ואסנהיים.
אמיך ארנסט, נסיך הכתר של ליינינגן (1896–1918), נהרג במהלך מלחמת העולם הראשונה.
קרל, נסיך ליינינגן (1898–1946), התחתן עם מריה קירילובנה, הנסיכה הגדולה של רוסיה.
הרמן, נסיך ליינינגן (1901–1971), התחתן עם אירינה, רוזנת שנבורן-וייסנטהייד.
הסו, נסיך ליינינגן (1903–1967), התחתן עם מריה לואיזה, רוזנת נסלרודה.
פיקוד ההכשרות והאימונים

|  פרטים |
| --- | --- |
 מדינה:  ישראל ישראל
 שיוך:   צבא הגנה לישראל
 אירועים ותאריכים
 תקופת הפעילות:  5 במרץ 2020 – הווה (5 שנים) 
 מקים היחידה:  אלוף מוטי ברוך
 פיקוד
 יחידת אם:  זרוע היבשה
 דרגת המפקד:    אלוף
 מפקד נוכחי:  אלוף דוד זיני
 
פיקוד ההכשרות והאימונים הוא פיקוד בצה"ל, שאמון על כלל ההכשרות והאימונים בזרוע היבשה.
בראש הפיקוד עומד קצין בדרגת אלוף. מפקד הפיקוד הנוכחי הוא אלוף דוד זיני.
הקמת הפיקוד

בפברואר 2020, החליט הרמטכ"ל אביב כוכבי על תוכנית רב שנתית "תנופה", התוכנית הרב־שנתית של צה"ל לשנים 2020–2024. לבנה מרכזית בתוכנית זו עוסקת באימונים ובהכשרות בצה"ל.
כמו כן, הוחלט על שינוי במבנה הארגוני של צה"ל, הכולל הקמת פיקוד חדש – פיקוד ההכשרות והאימונים, שמטרתו תהיה לאגד את כלל ההכשרות והאימונים במקום אחד, שיהפוך לליבת הידע בכל הקשור לתחום. במסגרת התוכנית הרב שנתית, יועד הפיקוד החדש לרכז את כל יחידות האימונים בזרוע היבשה, ולאפשר לעוסקים בתחום להתמקד במבנה האימונים וההכשרות, בעוד שהזרוע תמשיך לתכלל את כל הקשור בלוגיסטיקה, אמצעי לחימה, היערכות לחירום ותחומי אחריות אחרים.
הפיקוד נפתח באופן רשמי ב־5 במרץ 2020, על אף שרבים ממרכיביו עדיין בתהליכי ארגון.
מבנה הפיקוד > מרכז הכשרות היסוד

תחתיו מרוכזים כל הגופים שאחראיים על הפיכת מתגייסי זרוע היבשה ללוחמים ולמפקדים. מפקד המרכז הוא תא"ל שרון אלטיט אשר משמש גם כרמ"ט הפיקוד.
מבנה הפיקוד > מרכז הכשרות היסוד > כפיפות ישירה למפקד המרכז

בית הספר להגנת הגבולות
בית הספר להנדסה צבאית
בית הספר להפעלת אש
בית הספר למפקדי כיתות ומקצועות חיל הרגלים
בית הספר לשריון
מבנה הפיקוד > מרכז הכשרות היסוד > בסיסי האימונים החטיבתיים של חטיבות החי"ר

בסיסי האימונים החטיבתיים של חטיבות החי"ר כפופים מקצועית בלבד למרכז הכשרות היסוד, ופיקודית הם כפופים לחטיבות.
בא"ח גבעתי
בא"ח גולני
בא"ח כפיר
בא"ח נח"ל
בא"ח צנחנים
בית הספר לקומנדו
מבנה הפיקוד > המרכז להכשרת פיקוד קרבי

מפקד המרכז (נכון ל־2024) הוא תא"ל אמיר פרחי.
קורס מפקדי פלוגות ומפקדי גדודים – הקורס מכשיר מ"פ ומג"דים בסדיר ובמילואים.
קורס מפקדי חטיבות
קורס מפקדי אוגדות.
מבנה הפיקוד > המרכז למפקדות ומטה מבצעי

המרכז למפקדות מתכלל כלל אימוני המפקדות במשרדים השונים בצה״ל, מדרג הגדוד ועד הפיקודים.
מפקד המרכז הנוכחי הוא תא"ל אהוד צור.
המרכז לאימון ותרגול למפקדות הראשיות (איתמ"ר)
המגמה לאימוני אוגדות וגייסות (מרא"ם)
המגמה לאימוני מפקדות חטיבה (מאמ"ח)
המגמה לאימוני מפקדות גדודים (מאמ"ג)
בית הספר לשו"ב ודיגיטל
מבנה הפיקוד > המרכז הלאומי לאימונים ביבשה (מל"י)

תחתיו מתקיימים אימוני המסגרות במילואים, אימוני גדודים, תרגילי חטיבות ואוגדות ואימוני מסגרות התומכ"ל. מפקד המרכז הוא תא"ל קובי הלר.
המרכז לאימונים באש (מא"ש)
המרכז לאימונים טקטיים (מא"ט)
מרכז האש (מרה"ש)
המרכז לאימונים לוגיסטיים (מא"ל)
מבנה הפיקוד > יחידות נוספות כפופות ישירות לפיקוד

בית הספר לקצינים של צה"ל – כפוף ישירות למפקד הפיקוד, מתוקף חשיבותו כמקום המכשיר את קציני העתיד של צה"ל. מקצועית, מרכז הכשרות היסוד מנחה גם את הכשרות הקצונה של צה"ל. בהקשר פיקוד ההכשרות נכללות תחת בה"ד 1 גם ההשלמות החיליות של כלל החילות והיחידות.
מחלקת אימונים
מבק"א יבשה
אגם ומטה הפיקוד
ענף מדמים רב זירתי
חטיבת חשמונאים – חטיבת חיל רגלים סדירה, החטיבה החרדית הראשונה בצה"ל אשר מטרתה לאפשר ללוחם החרדי לשרת במסגרת התואמת את אורחות חייו ומקפידה על שמירת זהותו. מהווה חלק מחיל הרגלים והצנחנים.
מפקדי פיקוד ההכשרות והאימונים

| שם | שם | תקופת כהונה | הערות |
| --- | --- | --- | --- |
|  | מוטי ברוך | 2020–2023 |  |
|  | דוד זיני | 2023–הווה |  |
גלריה

טקס ההקמה של היחידה, 5 במרץ 2020
מפקד פיקוד ההכשרות והאימונים הנכנס, האלוף מוטי ברוך בנאום. לצידו ראש אגף הטכנולוגיה והלוגיסטיקה (אט"ל), האלוף יצחק תורג'מן
במהלך הטקס נחשף תג היחידה החדש של זרוע היבשה.
האלוף יואל סטריק, מפקד זרוע היבשה נואם בטקס
ראו גם

פיקוד ההדרכה
הערות שוליים

1 2   החיילות האדומות הראשונות של צה"ל עולות על מדים, באתר צה"ל, 4 במאי 2020
1 2 3 4 5   אימונים והכשרות, באתר צה"ל, 13 בפברואר 2020
1 2   השתנות זרוע היבשה, הקמת פיקוד ההכשרות והאימונים והתג החדש, באתר צה"ל, 5 במרץ 2020
תג מרכז הכשרות היסוד
סמל של המרכז להכשרת פיקוד קרבי
תג של המרכז הלאומי לאימונים ביבשה
סאגה ואנינן

סאגה ואנינן (בפינית: Saga Vanninen; נולדה ב-4 במאי 2003) היא אתלטית פינית, סגנית אלופת עולם באולם (גלאזגו 2024) בקרב חמש ואלופת אירופה באולם מאפלדרון 2025
ביוגרפיה

ואנינן נולדה בטמפרה שבפינלנד.
ביוגרפיה > 2019 > אלופת הפסטיבל האולימפי האירופי לנוער בקרב שבע

בפסטיבל האולימפי האירופי לנוער שנערך ביולי בבאקו שבאזרבייג'ן זכתה במדליית זהב בקרב שבע בשיא אליפות חדש של 5,913 נקודות.
ביוגרפיה > 2021 > אלופת אירופה עד גיל 20 בקרב שבע

באליפות אירופה עד גיל 20 שנערכה ביולי בטאלין שבאסטוניה זכתה במדליית זהב בקרב שבע בשיא פינלנד עד גיל 20 חדש של 6,271 נקודות.
ביוגרפיה > 2021 > אלופת עולם עד גיל 20 בקרב שבע

באליפות העולם עד גיל 20 שנערכה באוגוסט בניירובי שבקניה זכתה במדליית זהב בקרב שבע בתוצאה של 5,997 נקודות.
ביוגרפיה > 2022 > אלופת עולם עד גיל 20 בקרב שבע בפעם השנייה ברציפות

באליפות העולם עד גיל 20 שנערכה באוגוסט בקאלי שבקולומביה זכתה במדליית זהב בקרב שבע בתוצאה של 6,084 נקודות.
באליפות אירופה שנערכה בהמשך החודש בברלין שבגרמניה סיימה במקום עשירי בקרב שבע בתוצאה של 6,045 נקודות.
ביוגרפיה > 2023

באליפות אירופה באולם שנערכה במרץ באיסטנבול שבטורקיה סיימה במקום שביעי בקרב חמש בתוצאה של 4,440 נקודות.
בתחרות שנערכה במאי בגציס שבאוסטריה קבעה שיא אישי חדש של 6,391 נקודות בקרב שבע.
ביוגרפיה > 2023 > אלופת אירופה עד גיל 23 בקרב שבע

באליפות אירופה עד גיל 23 שנערכה ביולי באספו שבפינלנד זכתה במדליית זהב בקרב שבע בתוצאה של 6,317 נקודות.
באליפות העולם שנערכה באוגוסט בבודפשט שבהונגריה סיימה במקום תשיעי בקרב שבע בתוצאה של 6,289 נקודות.
ביוגרפיה > 2024 > סגנית אלופת עולם באולם בקרב חמש

באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בקרב חמש בשיא פינלנד חדש של 4,677 נקודות, אחרי נור וידטס מבלגיה (4,773 נקודות) ולפני סופי דוקטר מהולנד (4,571 נקודות).
ביוגרפיה > 2025 > אלופת אירופה באולם בקרב חמש

באליפות אירופה באולם שנערכה במרץ באפלדרון שבהולנד זכתה במדליית זהב בקרב חמש בשיא פינלנד חדש של 4,922 נקודות, המהווה גם שיא אירופה באולם עד גיל 23.
שיאים אישיים > אצטדיון

ריצת 100 מטר משוכות: 13.34 שניות (2023)
קפיצה לגובה: 1.81 מטר (2025)
הדיפת כדור ברזל: 16.12 מטר (2023)
ריצת 200 מטר: 24.30 שניות (2023)
קפיצה לרוחק: 6.52 מטר (2025)
הטלת כידון: 49.22 מטר (2021)
ריצת 800 מטר: 2:11.70 דקות (2025)
קרב שבע: 6,391 נקודות (2023)
שיאים אישיים > אצטדיון > אולם

ריצת 60 מטר משוכות: 8.19 שניות (2025)
קפיצה לגובה: 1.81 מטר (2025)
הדיפת כדור ברזל: 15.01 מטר (2024)
קפיצה לרוחק: 6.52 מטר (2025)
ריצת 800 מטר: 2:11.70 דקות (2025)
קרב חמש: 4,922 נקודות (2025), שיא פינלנד, שיא אירופה עד גיל 23